निसान किक्स के रियर में शार्प एलईडी टेललैम्प्स दिए गए हैं। शानदार टेलगेट और डिफ्यूजर के साथ बीफी रियर बंपर मिलेगा। इस कार के एक्सटीरियर की जानकारी साफतौर पर सामने आ गई है, लेकिन इंटीरियर के बारे में खास जानकारी नहीं है। हालांकि, निसान ने पहले ही कहा है कि किक्स के भारतीय मॉडल में शानदार केबिन और यहां की मार्केट के लिए उचित टेक्निकल फीचर्स दिए जाएंगे। संभावना है कि भारत में आने वाली किक्स का इंटीरियर डिजाइन और उसकी स्टाइलिंग ग्लोबल मॉडल से अलग होगा।